Diari Oficial de la Generalitat Valenciana


Sumari del DOGV 3790, del 11-07-2000 (2000/5390)

Informació pública de les bases específiques de la convocatòria per a cobrir una plaça de conserge-serveis diversos, del Col·legi Públic Virgen del Pilar.
----------------------------------------------------------------------------------------------------------------------------------------------------------

### Dades del document

Número de DOGV
:   3790

Data del DOGV
:   11-07-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/5390


Data del document
:   16-06-2000

Organisme emissor
:   Ajuntament de Bonrepòs i Mirambell

Tipus de document
:   Convocatòria

Descriptors 

:   * Bonrepòs i Mirambell
    * concurs administratiu
    * administració local

Informació pública de les bases específiques de la convocatòria per a cobrir una plaça de conserge-serveis diversos, del Col·legi Públic Virgen del Pilar. [2000/M5390]
  
Aquest ajuntament ha aprovat les següents bases per a la convocatòria de conserge-serveis diversos del Col·legi Públic Virgen del Pilar, d'aquesta localitat:
  
Bases específiques corresponents a la convocatòria per a cobrir una plaça de conserge-serveis diversos, del Col·legi Públic Virgen del Pilar.
  
Aquestes bases regiran la convocatòria per a cobrir una plaça de personal laboral, conserge-serveis diversos, del Col·legi Públic Virgen del Pilar, d'aquesta localitat; serà d'aplicació, per a allò que aquestes bases no regulen, les bases generals de selecció de personal de les entitats locals, aprovades per la Conselleria d'Administració Pública, i publicades en el Diari Oficial de la Generalitat Valenciana número 1.926, de 17 de desembre de 1992, i en el Butlletí Oficial de la Província de València número 9, de 12 de gener de 1993.
  
Primera. Objecte de la convocatòria
  
L'objecte de la convocatòria és la provisió d'una plaça de personal laboral, d'aquest ajuntament, denominada conserge-serveis diversos, i que tindrà les funcions següents:
  
- Conserge de tot el col·legi públic.
  
- Fer xicotetes reparacions de fontaneria, electricitat, obra de paleta, jardineria, manyeria i totes aquelles xicotetes reparacions que es realitzen en el col·legi públic.
  
El sistema de selecció serà el d'oposició lliure.
  
Segona. Requisits dels aspirants
  
A més dels requisits generals previstos en la base tercera de les generals, s'exigirà el certificat d'escolaritat o equivalent.
  
Tercera. Presentació de requisits i drets d'examen
  
Els interessats presentaran una instància, dirigida a l'Alcaldia d'aquest ajuntament, en el termini de 20 dies naturals, a comptar des del següent al de la publicació de l'extracte de la convocatòria en el Boletín Oficial del Estado, i indicaran que compleixen tots i cadascun dels requisits exigits en la convocatòria. En el cas que l'últim dia siga dissabte, diumenge o festiu, s'entendrà que el termini finalitza el dia hàbil posterior. Les instàncies es presentaran en les oficines de l'ajuntament o en la forma que estableix l'article 38 de la Llei de Règim Jurídic de les Administracions Públiques i del Procediment Administratiu Comú. A la instància adjuntaran resguard d'haver ingressat la quantitat de 3.000 pessetes, en concepte de drets d'examen, en el compte obert a nom de l'ajuntament en Bancaixa, sucursal de Bonrepòs i Mirambell, compte número 2077/0202/48/7945297571.
  
Quarta. Admissió dels aspirants
  
S'estarà al que disposa la base cinquena de les bases generals.
  
Cinquena. Tribunals qualificadors
  
S'estarà al que disposa la base sisena de les bases generals, amb les següents modificacions:
  
A més hi formaran part dos regidors designats per l'Alcaldia.
  
Sisena. Començament i desenvolupament de les proves
  
S'estarà al que disposa la base setena de les bases generals.
  
Setena. Sistema selectiu i qualificació dels exercicis
  
El sistema selectiu serà el d'oposició lliure.
  
Les proves seran les següents:
  
Primer exercici: consistirà en la realització d'una prova psicotècnica relacionada amb les característiques del lloc de treball objecte d'aquesta convocatòria i adaptada a les funcions pròpies de la plaça.
  
Segon exercici: consistirà en una prova objectiva de caràcter pràctic, dirigida a apreciar la capacitat dels aspirants per a realitzar les funcions pròpies del lloc de treball. Podrà consistir en un o diversos xicotets treballs de fontaneria, electricitat, manyeria, etcètera. La duració la fixarà el tribunal. La puntuació serà de 0 a 10 punts.
  
La qualificació total serà la suma de les puntuacions obtingudes en els dos exercicis. El tribunal declararà aprovat l'aspirant que major puntuació haja obtingut.
  
Vuitena. Publicitat de les qualificacions, llista i proposta d'aprovats pel tribunal, presentació de documents, contractació i incorporació al seu lloc de treball
  
S'estarà al que disposen les bases deu, onze, dotze, tretze, catorze i quinze de les bases generals.
  
Novena
  
En tot allò que no disposen aquestes bases específiques, s'estarà al que disposen les bases generals de selecció de personal de les entitats locals, aprovades per la Conselleria d'Administració Pública i publicades en el Diari Oficial de la Generalitat Valenciana número 1.926, de 17 de desembre de 1992, i en el Butlletí Oficial de la Província de València número 9, de 12 de gener de 1993.
  
Deu
  
Contra l'aprovació d'aquestes bases específiques, que posen fi a la via administrativa, es podrà interposar potestativament recurs de reposició, en el termini d'un mes a comptar des de la publicació d'aquestes, davant aquest ajuntament, o bé interposar directament recurs contenciós administratiu davant la jurisdicció corresponent, en el termini de dos mesos, a comptar també des de la dita publicació.
  
Aquestes bases es troben a disposició dels interessats en les oficines municipals, horari d'oficina, de 09.00 a 14.00 hores.